Na temelju Odluke Fakultetskog vijeća Prirodoslovno-matematičkog fakulteta Sveučilišta u Zagrebu, KLASA:\_\_\_\_\_\_\_\_\_\_\_\_\_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_\_\_\_godine,

**SVEUČILIŠTE U ZAGREBU, PRIRODOSLOVNO – MATEMATIČKI FAKULTET**, Zagreb, Horvatovac 102a, OIB: 28163265527, zastupan po dekanici prof. dr. sc. Aleksandri Čižmešiji (u daljnjem tekstu: PMF)

i

**IME I PREZIME**, MJESTO STANOVANJA, ADRESA, OIB: \_\_\_\_\_\_\_\_\_\_\_\_\_\_\_\_\_ (u daljnjem tekstu: Vanjski suradnik),

sklapaju sljedeći

UGOVOR O IZVOĐENJU NASTAVE

Članak 1.

Na temelju ovog Ugovora Vanjski suradnik u zvanju \_\_\_\_\_\_\_\_\_\_\_\_\_\_\_\_\_\_\_\_\_ će za potrebe PMF-a izvoditi nastavu iz članka 2. ovog Ugovora, a PMF će mu za to isplatiti naknadu iz članka 4. Ugovora, sve na način i u skladu s ovim Ugovorom.

Članak 2.

Ugovorne strane utvrđuju da će Vanjski suradnik održati ­­­\_\_\_\_\_ sati predavanja, \_\_\_\_\_ sati seminara i \_\_\_\_\_ sati vježbi iz predmeta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u \_\_\_\_\_\_\_\_\_\_\_ semestru akademske godine \_\_\_\_\_\_\_\_\_\_\_\_, pri \_\_\_\_\_\_\_\_\_\_\_\_\_\_ odsjeku PMF-a, studij \_\_\_\_\_\_\_\_\_\_\_\_\_\_\_\_\_\_\_\_\_\_\_, a sve na način i u skladu s Izvedbenim planom nastave (Redom predavanja).

Članak 3.

Vanjski suradnik obvezuje se nastavu iz prethodnog članka ovog Ugovora izvoditi prema pravilima struke i uputama PMF-a, u skladu sa zakonom, općim aktima Sveučilišta u Zagrebu i PMF-a te Izvedbenim planom nastave (Rasporedom predavanja).

Članak 4.

Za održanu nastavu iz ovog Ugovora, a prema Izvješću Odsjeka iz članka 2. Ugovora o održanoj nastavi, PMF se obvezuje Vanjskom suradniku isplatiti naknadu na račun IBAN:\_\_\_\_\_\_\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_\_\_\_\_\_\_\_ banke, na način i u skladu s metodologijom obračuna koju primjenjuje Sveučilište u Zagrebu.

Naknada iz stavka 1. ovog članka isplaćuje se jednokratno, u roku od 30 dana od dana završetka semestra u kojem je Vanjski suradnik održao nastavu.

Obveznik obračuna, obustave i uplate poreza i doprinosa na naknadu iz prethodnog stavka ovog članka je PMF.

Članak 5.

Ugovorne strane utvrđuju da je PMF, kao voditelj obrade osobnih podataka, dužan iste obrađivati u skladu s načelima i odredbama uredbe (EU) 2016/679 Europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i poštujući sva prava i obveze koje za njega i Vanjskog suradnika kao ispitanika proizlaze iz Opće uredbe o zaštiti podataka. Vanjski suradnik potvrđuje da su mu pružene sve informacije iz odredbi članaka 13. i 14. Opće uredbe o zaštiti podataka i dostavljena informacija o obradi osobnih podataka PMF-a kao voditelja obrade.

Vanjski suradnik obvezuje se pravovremeno i bez odgađanja obavijestiti PMF o bitnim činjenicama i okolnostima vezanim za zaštitu osobnih podataka i poduzeti sve aktivnosti koje omogućuju PMF-u da, kao voditelj obrade, uredno i u rokovima propisanim Općom uredbom o zaštiti podataka i pravom Republike Hrvatske ispunjava svoje obveze, osobito u slučaju povrede osobnih podataka.

Vanjski suradnik obvezuje se tretirati povjerljivim te čuvati kao poslovnu tajnu sve osobne podatke do kojih dođe ili koji su mu učinjeni dostupnim u izvršavanju nastave, bez obzira na način na koji je došlao do istih i bez obzira na vrstu i kategoriju istih, te ih obrađivati i priopćavati trećim osobama samo u skladu s Općom uredbom o zaštiti podataka, pravom Republike Hrvatske te internim propisima i uputama PMF-a. Vanjski suradnik obvezuje se poduzeti mjere osiguranja za zaštitu povjerljivosti osobnih podataka i postupati s istima odgovorno. U slučaju kršenja ove odredbe, Vanjski suradnik odgovara PMF-u za svu štetu koja mu nastane.

Članak 6.

Na sve ostale odnose Ugovornih strana koji nisu regulirani ovim Ugovorom, primjenjuju se odredbe Zakona o obveznim odnosima.

Članak 7.

Sve eventualne sporove koji bi proizašli iz ovog Ugovora Ugovorne strane nastojat će riješiti mirnim putem, a ako to nije moguće, utvrđuje se nadležnost stvarno nadležnog suda u Zagrebu.

Članak 8.

Ovaj Ugovor sastavljen u u 2 (dva) istovjetna primjerka, od kojih svaka od Ugovornih strana zadržava po 1 (jedan) primjerak.

Članak 9.

Ovaj Ugovor stupa na snagu danom potpisa obje Ugovorne strane.

 KLASA: URBROJ:

U Zagrebu, dana \_\_\_\_\_\_\_\_\_\_\_\_\_\_\_ U Zagrebu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VANJSKI SURADNIK ZA PMF

 DEKANICA

 Prof. dr. sc. Aleksandra Čižmešija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_